Twee sterf in motorfietsongelukkeArgieffoto ŉ Vrou is Sondag in ŉ motorfietsongeluk in Pretoria-Oos oorlede en nog ŉ motorfietsryer het Sondag in Pinetown in KwaZulu-Natal gesterf. “Die vrou se motorfiets en ŉ motor het mekaar op die R50 in Pretoria-Oos reg van voor getref,” het Chris Botha, woordvoerder van Netcare 911, in ŉ verklaring gesê. “Die vrou se liggaam het naby die wrak van die motorfiets gelê, maar sy was reeds dood toe paramedici by die toneel opgedaag het.” Die drie persone wat in die motor gereis het, is ongedeerd. Botha het gesê ŉ motorfietsryer het om ŉ draai gery op die M19 net voor Otto Volekweg in Pinetown toe sy motorfiets die pad verlaat het. “Die man het ŉ ent ver van die wrak af gelê toe paramedici by die toneel opgedaag het,” het hy bygevoeg. “Hy is op die toneel dood verklaar.”